
ПРЕССЪОБЩЕНИЕ

25 септември 2015 г.

Във връзка с постъпили в БНБ сигнали за опити за злоупотреба с лични данни, при които неизвестни лица се представят за служители на централната банка и предлагат по телефон кредитни карти с преференциални условия, Българската народна банка информира гражданите, че съгласно закона централната банка не поддържа сметки на физически лица и търговски дружества и не предоставя кредити. За посочените случаи Българската народна банка е уведомила органите на МВР.

